Спипаха помагач в телефонна измама от Нови пазар - 60 ТИЯТ ГРАД <% if ( total_view > 0 ) { %> <%= total_view > 1 ? "прегледа" : "прегледа" %>, <% if ( today_view > 0 ) { %> <%= today_view > 1 ? "днес" : "днес" %> no views today	No views yet
10.09.2018 Криминални Няма коментари
Помагач в телефонна измама бил установен и задържан от полицейски служители в Нови пазар.
Сигнал към полицията бил подаден малко след 13 часа на 8 септември от 68-годишна жена от града.
Тя съобщила, че малко преди това получила обаждане по телефона от непознат мъж, който се представил за полицай, и я помолил да съдейства за залавяне на телефонни измамници.
Според указанията, които й дал трябвало да събере всички налични пари и да ги остави до контейнер за смет, за да задържат измамника в момента на вземането им. Жената събрала около 3000 лева, но заявила, че ще ги остави не до контейнера а до врата на жилищен блок в центъра на града.
Оставила парите, но малко след това се усъмнила, и звъннала в полицията. Жената веднага прибрала оставената парична сума.
Предприети са незабавни действия и на място от полицейски служители бил установен 42-годишен мъж от Нови пазар. Пред униформените М.К. обяснил, че няколко дни преди това му била предложена работа от жена, с която се запознал чрез Фейсбук.
Тя му предложила да работи за нейния шеф, който имал фирма за недвижими имоти. Мъжът се съгласил.
На следващия ден му се обадил мъж и му предложил да ходи по адреси, за да получава документи. Така дошла и поръчката на 8 септември. Мъжът бил задържан за срок до 24 часа в полицейското управление в Нови пазар.
Работата по образувания заявителски материал продължава, информират от ОДМВР – Шумен.
Етикети: Спипаха помагач в телефонна измама от Нови пазар
Powered by WordPress | Theme Designed by: Black Friday - Amazon | Thanks to promo codes - Verizon, amazon - promo codes and Sprint - Black Friday